Antwortschreiben des Bundesministers Dr. Wolfgang Schüssel an die Schüler des 
Bundesgymnasium Wiener Neustadt am 19. Juni 1990, auf deren Frage zur 


Bedeutung des Lateinunterrichts 


Text: Hubert Reitterer (Hubert Reitterer — Wikipedia) 
Briefvorlage: Walter Fuchs (Walter Fuchs (Ministerialbeamter) — Wikipedia) 


WOLFGANGUS SCHÜSSEL, UTRIUSQUE IURIS DOCTOR, REI PUBLICAE 
AUSTRIACAE MINISTER, 

DISCIPULIS ORDINIS QUINTI CLASSIS LITTERRA A INTITULATAE 
CARISSIMIS SALUTEM PLURIMAM! 


ROGANTIBUS VOBIS, UT, QUANTI MOMENTI AD ANIMOS HOMINUM EXCELENDOS 
INSTRUENDOSQUE HAC AETATE SIT LINGUAE LATINAE DISCENDAE DARE OPERAM 
INSTATIBUS TOT DISCIPLINIS AD ERUDITIONEM NECESSARIIS, PERPENDAM ATQUE 
DIIUDICEM, MIHI LICEAT LATINAE RESPONDERE, QUO PLENIUS VOBIS INDICEM, 
QUANTUM ET HAEC LINGUA IPSA ET, QUAE RES EA DISCUNTUR INSINUANTURQUE, 
MIHI CORDI SINT. NAM EA BONA EAEQUE VIRTUTES ANIMI, QUAE II, QUI LINGUAM 
LATINAM DISCUNT, SIBI ACQUIRUNT, ETIAM MIHI, MINISTRO REBUS OECONOMICIS 
ADMINISTRANDIS CONSTITUTO, AD MUNERA, QUIBUS REI PUBLICAE NOSTRAE 
ADESSE DEBEO, EXSEQUENDA MAGNO USUI SUNT. 

, IPSE EX TE QUAERE, QUA RE PATRIAE PRODESSE POSSIS* HOC UT FACIANT, 
IOANNES F. KENNEDY, CELEBERRIMUS ILLE STATUUM UNITORUM AMERICAE 
PRAESES, HOMINES HORTATUS EST. NEQUE TAMEN HOC SAECOLO PRIMUM CIVES 
HORTATIONE EIUSMODI EXCITATI SUNT, SED IPSOS CIVES ROMANOS ITA AGERE 
DECUERAT - ET HOC QUIDEM RECTE. REM PUBLICAM ESSE REM OMNIUM, ESSE 
QUASI CORPUS QODDAM VIVUM, OMNIUM MEMBRORUM CURAE COMMUNI 
COMMISSUM, ID ROMANIS PERSUASUM ERAT, ID NOS AB ILLIS DISCERE CONVENIT. 
ACCEDIT AUTEM, QUOD PATRIA NOSTRA EOS, QUIBUS CIRCUMSCRIBITUR, FINES RE 
VERA EXCEDIT. NONNE FIERE POSSE HIS IPSIS TEMPORIBUS EXPERTI SUMMUS, UT 
TOTA EUROPA VELUT DOMUS COMMUNIS FIAT, SI QUIDEM, QUI EAM INCOLUNT, 
SIBI CONSCII SINT SE EAM DOMUM OPERA COMMUNI AEDIFICAVISSE NONNE EA 
BONA, QUAE LINGUA LATINAE NOBIS ET COMMITTEBANTUR ET COMMITTUNTUR, 


SCILICET PHILOSOPHIA, RELIGIO, LITERAE, ARTES, OMNIA DENIQUE, QUIBUS HOMO 
VERE HUMANUS REDDITUR, MAXIME IDONEA SUNT, QUIBUS IN HOC MUNERE 
LABORIS PLENO ADIUVEMUR, IN RE PUBLICA EUROPAEA CONDENDA DICO? 
QUANDOQUIDEM LINGUA LATINA IN SCHOLIS DISCENDA VIRI FEMINAEQUE, 
FORMANTUR, QUI NON SOLUM ARTEM COGITANDI DIDICERINT, VERUM ETIAM, UT 
COMMUNIONIS RERUM PRAETERITARUM GNARI COMMUNIONEM RERUM, QUAE 
FUTURAE SUNT, SPECTENT, EDUCATIONE INSTRUCTI ATQUE PARATI SINT, CUM 
CIVE NOSTRO CONTEMPORANEO, MAGISTRO EODEMQUE POETA, PLANE 
CONSENTIO, QUI IIS, QUAE SUPRA DICTA SUNT, OMNIBUS CONSIDERATIS LINGUAM 
LATINAM ITA SALUTAVIT: 


SSALVE, QUAE GENTES DOCUISTI, LINGUA LATINA, 
TAM VARIAS VARIIS, UNA MAGISTRA, MODIS" 


VALETE 


DATUM VINDOBONAE 
A.D.XIILKALIUL. ANNO POST CHRISTUM NATUM MCMXC 


Quelle: Die Presse/Spectrum Seite IV , 6/7. Okt 1990 


